# Dáma

### A Wikipédiából, a szabad lexikonból.

A dáma vagy dámajáték a világon mindenütt elterjedt, közismert táblás játék. „Kockás” (négyzetrácsos) táblán játszák, lapos, korong alakú bábukkal. Sokszor sakktáblát és sakkfigurákat használnak, de elterjedt a sakktáblánál nagyobb, 10x10-es tábla is. A játéknak sok változata van, a cél minden esetben az ellenfél összes korongjának levétele, és a legtöbb változatban az is szabály, hogy csak a világos (vagy csak a sötét) mezőkre lehet lépni. A bábukat változattól függően két vagy három sorban kell felállítani, de az ellenfelek korongjai között legalább két sort üresen kell hagyni. A továbbiakban a különböző játékváltozatokat mutatjuk be.

## [szerkesztés] Hagyományos dámajáték

8 |  |  |  |  |  |  |  |
7 |  |  |  |  |  |  |  |
6 |  |  |  |  |  |  |  |
5 |  |  |  |  |  |  |  |
4 |  |  |  |  |  |  |  |
3 |  |  |  |  |  |  |  |
2 |  |  |  |  |  |  |  |
1 |  |  |  |  |  |  |  |
| a | b | c | d | e | f | g | h

1. ábra: Kiinduló állás

A hagyományos dámajátékban a sakkal ellentétben a sötét kezd, a játékosok itt is felváltva lépnek. Az egyszerű dámabábu mindig csak egyet léphet előre az ellenfél felé, és csakis átlósan, azonos színű mezőre (úgy tehát, ahogy a gyalog üt a sakkban). Az f3-on álló bábu tehát az e4 és g4 mezőkre léphet.

4 |  |  |
3 |  |  |
2 |  |  |
| a | b | c

2: Ütés

Ha azon a mezőn, ahová a bábu léphetne, az ellenfél egy bábuja áll, és azonos irányban még egy mezőt tovább haladva üres mező van, akkor ütni kell: az ellenfél bábuját átugorva a mögötte lévő üres mezőre lépünk, az ellenfél bábuját pedig levesszük. Ilyen ütéshelyzet látható a 2. ábrán. A szabályokból értelemszerűen következik, hogy nem lehet leütni egy a tábla szélén álló bábut. A dámajátékban hagyományosan ütéskényszer van, azaz ha egy játékos tud ütni, akkor kötelező ütnie. Ha több ütési lehetősége is van, szabadon dönthet, hogy melyiket választja. Ezt a szabályt azonban nem mindig játszák.

7 |  |  |
6 |  |  |
5 |  |  |

4 |  |  |
3 |  |  |
2 |  |  |
| a | b | c

3: Ütéssorozat

Ha az ütés után a bábu ismét ütéshelyzetbe kerül, azt az ütést is végre kell hajtani, így ütéssorozat jön létre. Az ütéssorozat addig folytatható (ill. ütéskényszer esetén folytatandó), amíg leüthető bábu van. A 3. ábrán látható táblarészleten sötét egy két ütésből álló ütéssorozatot hajthat végre az X-szel jelölt mezőkre lépve, világos mindkét bábuját leütve.

8 |  |  |  |  |  |  |  |
7 |  |  |  |  |  |  |  |
6 |  |  |  |  |  |  |  |
5 |  |  |  |  |  |  |  |
4 |  |  |  |  |  |  |  |
3 |  |  |  |  |  |  |  |
2 |  |  |  |  |  |  |  |
1 |  |  |  |  |  |  |  |
| a | b | c | d | e | f | g | h

4. ábra: Ütés „nekifutásból”

Az a bábu, amelyik eléri a tábla szemközti sorát, dámává változik (az ábrákon a kis koronával megjelölt korongok jelzik a dámákat). A dámák szabadabban mozoghatnak, mint az egyszerű bábuk: minden dáma léphet és üthet hátrafelé is (ellenkező esetben nem is tudná elhagyni a szélső sort). Elterjedt, bár nem mindig játszott az a szabály is, hogy a dáma „nekifutásból” üthet. Erre is három variáció van:

1. az ütést megelőzően, a leütendő bábu előtt tetszőleges számú üres mezőt átugorhat;
2. az ütést követően, a leütendő bábu mögött tetszőleges számú üres mezőt átugorhat;
3. az előző kettő kombinációja.

A bal oldalt látható 4. ábrán az 1. esetben a sötét dáma az X-szel jelölt c6-os mezőre léphet, a 3. esetben ezen felül léphet a fekete körökkel jelölt b7-es és a8-as mezőkre is.

8 |  |  |  |  |  |  |  |
7 |  |  |  |  |  |  |  |
6 |  |  |  |  |  |  |  |
5 |  |  |  |  |  |  |  |
4 |  |  |  |  |  |  |  |
3 |  |  |  |  |  |  |  |
2 |  |  |  |  |  |  |  |
1 |  |  |  |  |  |  |  |
| a | b | c | d | e | f | g | h

5. ábra: Több-bábus ütés

Egy másik szabályvariáció szerint a dáma egyetlen lépéssel több bábut is le tud ütni akkor is, ha azok között nincs üres mező. Egy ilyen helyzet látható az 5. ábrán. Ennek a szabálynak az alkalmazása független az előző, nekifutásos szabálytól. Ha például az ütés utáni „továbbfutás” és több-bábus ütés egyaránt engedélyezett, a sötét dáma a b7 vagy a8 mezőkre is léphet, mindhárom világos bábu leütésével.

Az ütésre vonatkozó szabályok egyikénél sem szempont, hogy a leütendő bábu egyszerű-e, vagy dáma.

Ha egy bábu ütéssel éri el az utolsó sort, a szabályoknak megfelelően dámává válik. Ha ebből a helyzetből – immár dámaként – újabb ütésre nyílik lehetőség, az ütéssorozat azonnal folytatható. Van olyan szabályváltozat is, amely egyszerű bábuknak is megengedi a visszafelé ütést. Ilyenkor a játékosoknak meg kell állapodniuk abban, hogy az utolsó sor érintése során egy egyszerű bábu dámává válik-e.

## [szerkesztés] Nyerés

Az nyeri meg a játékot, aki lépésképtelen helyzetbe szorítja ellenfelét (ez az is, hogy az ellenfélnek már nincsen bábuja, mindet leütöttük.).

## [szerkesztés] Játékváltozatok

### [szerkesztés] Egyenes dámajáték

8 |  |  |  |  |  |  |  |
7 |  |  |  |  |  |  |  |
6 |  |  |  |  |  |  |  |
5 |  |  |  |  |  |  |  |
4 |  |  |  |  |  |  |  |
3 |  |  |  |  |  |  |  |
2 |  |  |  |  |  |  |  |
1 |  |  |  |  |  |  |  |
| a | b | c | d | e | f | g | h

Ebben a játékváltozatban az összes mező játszik, a bábukkal pedig csak vízszintesen vagy függőlegesen léphetünk és üthetünk, átlósan nem. Minden más szabály megegyezik.

### [szerkesztés] Ejtőernyős dámajáték

8 |  |  |  |  |  |  |  |
7 |  |  |  |  |  |  |  |
6 |  |  |  |  |  |  |  |
5 |  |  |  |  |  |  |  |
4 |  |  |  |  |  |  |  |
3 |  |  |  |  |  |  |  |
2 |  |  |  |  |  |  |  |
1 |  |  |  |  |  |  |  |
| a | b | c | d | e | f | g | h

Az ejtőernyős dámajáték csak kezdőfelállásában tér el a hagyományos dámajátéktól. Itt (mint az ábrán is látható) a játékosok két-két bábusora mögötti szélső sorban az ellenfelek dámái („ejtőernyősei”) foglalnak helyet. Ebből a felállásból kiindulva bármit is lép egy játékos, az ellenfél azonnal tud ütni valamelyik dámájával.

### [szerkesztés] Oszlopos dámajáték

### [szerkesztés] Királynő-dámajáték

### [szerkesztés] Hatszögletű dámajáték

## [szerkesztés] Külső hivatkozások

- Forrás: Kisokos – A dámajáték szabályai

| Ez a szabadidő tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../d/%C3%A1/m/D%C3%A1ma.html"

Kategóriák: Csonkok (szabadidő) | Csonkok 2006 májusából | Stratégiai játékok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Dansk
- Deutsch
- Español
- Eesti
- Suomi
- Français
- Galego
- עברית
- Hrvatski
- Italiano
- 日本語
- Latina
- Lietuvių
- Bahasa Melayu
- Nederlands
- Norsk (bokmål)
- Polski
- Português
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Svenska
- Türkçe
- 中文